**Zápis z 4. zasadnutia Výkonného prezídia SS IPA 22.07.2017**

Prítomní: Ján Kovalčik, Roman Záň, Ján Ignaták, Miloslav Ivica, Mimi Štefanko Miňo, Boženka Čambáliková, Peter Dulín

1. Zasadnutie Výkonného prezídia SS IPA, ktoré sa uskutočnilo v  priestoroch kancelárie Slovenskej sekcie na Pajštúnskej ul. č. 1, otvoril prezident p. Kovalčik a oboznámil prítomných s programom rokovania (program tvorí prílohu zápisu), ktorí všetci členovia Výkonného prezídia dostali e-poštou v predpísanom termíne.
2. Prezident Slovenskej sekcie IPA p. Kovalčik sa na úvod poďakoval všetkým členom výkonného prezídia (ďalej len VP) za uvedenie kancelárie Slovenskej sekcie IPA do stavu hodnom reprezentácie.
3. Generálny sekretár p. Ivica skonštatoval, že väčšina úloh vyplývajúcich z 3. zasadania výkonného prezídia sa plní alebo sa splnila.

* Správy členov VP zo schôdzí územných úradovní, na ktorých sa uskutočnili voľby do vedení územných úradovní – úloha splnená resp. sa plní.
* Aktualizácia vnútorného predpisu o poskytovaní finančných prostriedkov na medzinárodné podujatia a o sociálnom fonde, Smernica o udeľovaní ocenení a vecných darov Slovenskej sekcie IPA – úloha splnená. 24.7.2017 bude predložené na pripomienkovanie VP.
* Na základe pripomienkovania zmluvy s p. Hatasom VP ukladá p. Kovalčikovi prepracovanie zmluvy s fa. Fajne veci.
* Inventarizácia majetku – úloha sa plní, stretnutie inventarizačnej komisie sa uskutoční 28.7.2017.
* Preveriť originalitu disku v počítači SS IPA (p. Ivica) – úloha trvá
* Organizácia atletickej súťaže. Po návšteve centra v Šamoríne (p. Ignaták, p.Ivica) spresniť disciplíny, termín – z dôvodu plnej obsadenosti športového areálu v Šamoríne sa organizácia akcie ruší resp. odkladá na neurčito.
* Nákup kníh o Slovensku – objednávka v realizácii, na základe objednávky by knihy mali byť doručené do 10.8.2017
* Návrh na rokovanie VP Svetovej organizácie IPA na území Slovenska predložia členovia VP SS IPA pri najbližšom stretnutí s predstaviteľmi VP Svetovej organizácie IPA – úloha trvá
* Zmena schvaľovania výšky členského príspevku – p.Kovalčik pripraví podklady na nadchádzajúci Národný kongres – úloha splnená
* Usmernenie pre preregistrovanie členov územných úradovní – úloha splnená
* Zmena pečiatok SS IPA z dôvodu zmeny sídla – úloha splnená

1. Informácia o členskej základni. P. Ivica informoval, že od 1.1.2017 do 30.6.2017 vstúpilo do IPA Slovenskej sekcie 512 členov
2. Informácia o stave účtu Slovenskej sekcie IPA. p.Štefanko Miňo informovala o výške účtu SS IPA, ktorý k dnešnému dňu činí: 178 351,34 EUR, a na sociálnom fonde je 7485,12 EUR.
3. Generálny sekretár p. Ivica predbežne rokoval z vedením OZP o možnej dohode o spolupráci. VP poveruje generálneho sekretára pokračovať v rokovaní s OZP.
4. Z dôvodu konania volieb do VÚC sa VP po konzultácii s vedeniami Územných úradovní dohodlo na zmene termínu konania Národného kongresu IPA – Slovenská sekcia na 28.10.2017 v Košiciach.

* p.Kovalčik zabezpečí zmenu termínu ubytovania pre účastníkov konania a priateľského víkendu.
* V najbližšej dobe bude zverejnený program priateľského víkendu – p.Kovalčik
* Do 15.9.2017 odovzdajú všetci členovia VP výročné správy – p.Záň
* Pokladník + asistent pokladníka vypracujú návrh rozpočtu na rok 2018

1. Rôzne:

* VP rozhodlo nakúpiť vysávač a chladničku do priestorov kancelárie Slovenskej sekcie IPA – p.Čambáliková
* P.Záň informoval VP o účasti na kongrese v Rakúsku a akciách na ktorých organizácii sa podieľala IPA – Slovenská sekcia. (prednáška, konferencia SPHS).
* p.Dulín informoval o účasti na konferencii v Rumunsku a o rozbiehajúcej sa iniciatíve „motorkári“, ktorí sa zúčastnili už niekoľkých medzinárodných akcii organizovaných IPA.
* p.Kovalčik informoval o účasti na bowlingovom turnaji v Poprade. Skonštatoval hojnú účasť zahraničných súťažiacich no vyjadril sklamanie nad malou účasťou našich členov.
* p.Ivica informoval o účasti na súťaži Beťársky kotlík. Vyslovil rozčarovanie nad priebehom súťaže a nad malou účasťou členov Slovenskej sekcie IPA.
* VP schválilo zmenu účasti na Svetovom kongrese v Bulharsku. Pre pracovné povinnosti sa ho nezúčastní p. Záň. Reprezentovať nás bude p. Čambáliková.
* p.Dulín po konzultácii s p.Sieglom vytvorí na internetovej stránke sekciu oficiálnych preukazov, znakov, odznakov a symbolov IPA – Slovenská sekcia a doplní fotky vedenia Slovenskej sekcie IPA.
* P. Ivica zabezpečí zverejnenie foto prezidenta SS IPA na stránke IAC.
* členovia VP zistia možnosť výroby preukazov členov na Slovensku.
* VP schválilo 150 EUR zo Sociálneho fondu na pomoc Srí Lanke.
* VP schválilo 150 EUR zo Sociálneho fondu na žiadosť o pomoc Grécku.
* p.Kovalčik navrhol ďalšie rokovanie VP v Bratislave (termín bude spresnený). Návrh bol odsúhlasený.

Nakoľko ďalšie návrhy ani pripomienky do rokovania už predložené neboli, prezident rokovanie VP ukončil.

Zapísal:

Peter Dulín

Asistent generálneho sekretára.